**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: fakivágás

**Tisztelt Képviselő-testület!**

A Kisbér, Batthyány tér 4/B. szám alatti tömblakás előtti közterületi járda javítását több ízben tárgyalták, végül a 326/2025. (VII.28.) KVÖKt. határozatban a lakóközösség javaslatára döntést hoztak arról, hogy a járda javítását a lakók saját erőből oldják meg azzal, hogy a javításhoz kapcsolódó minden felelősséget a lakóközösségnek kell viselni. A lakóközöség által a javításhoz kért anyagokat (szegélykő, térkő, homok, beton, konténer) a Kisbéri Városigazgatóság útján biztosították.

A lakóközösség nekiállt a munkának, amikor is szembesültek azzal, hogy a járdát a mellette lévő fák (fenyőfa) gyökerei nyomták fel, azokat a térkő lerakás előtt el kell távolítani. A gyökerek eltávolításával és a talaj megmozgatásával (a betontömb leemelése) félő, hogy a fák már nem állnak olyan stabilan, így azok kivágatását kérték.

A 3 db fenyőfa kivágására a Balom Asztalos és Üvegező Bt. a mellékelt nettó 390.000,- Ft. + áfa összegű ajánlatot adta, mely magában foglalja az ágak elszállítását és a tuskók gépi marását (egy korábban kivágott fa tuskójával együtt).

A fák kivágását és a tuskók marását javasoljuk megrendelni azzal, hogy a lakók a kivágott fák helyett az Angol parkban ültessenek fákat. Kérjük javaslatunk szíves támogatását!

Kisbér, 2025. szeptember 08.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

megrendeli a Balom Asztalos és Üvegező Bt-től (2870 Kisbér, Komáromi u. 17.) az ajánlatában szereplő nettó 390.000,- Ft. + áfa összegen a 3 db fa kivágását és 4 db tuskó lemarását a Kisbér, Batthyány tér 4/B. szám alatti tömblakás előtti téren azzal, hogy a tömblakás lakóinak a kivágásra kerülő fák pótlását az Angol parkban történő faültetéssel pótolniuk kell.

utasítja a Kisbéri Közös Önkormányzati Hivatalt a vállalkozói szerződés előkészítésére és felhatalmazza a város polgármesterét annak aláírására.

a fakivágások fedezetének biztosítására a 2025. évi költségvetés ezen sorát megemeli bruttó 1.000.000,- Ft-tal az általános tartalék sor terhére.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző